iraklixyz/georgian-wikipedia-cleaned huggingface dataset:
მოა (კუბა)

მოა — ქალაქი და მუნიციპალიტეტი კუბაში, ოლგინის პროვინციაში. მდებარეობს ქვეყნის ჩრდილო-აღმოსავლეთ ნაწილში, ქალაქ ბარაკოადან ჩრდილო-აღმოსავლეთით და გუანტანამოს ჩრდილოეთით.

გეოგრაფია
მუნიციპალიტეტის ტერიტორია მთიანია. გადაკვეთილია რამდენიმე მდინარით, რომელთა შორისაა კასტრო, პუნტა-გორდა, იამანიგუეი, კაიო-გუანი და ა. შ.

ეკონომიკა
მუნიციპალიტეტის ტერიტორიაზე მოიპოვება ნიკელის დეპოზიტები, რომელსაც კუბურ-კანადური კომპანია ამუშავებს.

დემოგრაფია
2004 წელს, მუნიციპალიტეტის მოსახლეობა 75 015 ადამიანს შეადგენდა. 730 კმ² ფართობზე მოსახლეობის სიმჭიდროვე იყო 97,4 ადამიანი კმ²-ზე.
ლიმონარი (კუბა)

ლიმონარი — ქალაქი და მუნიციპალიტეტი კუბაში, მატანსასის პროვინციაში. დაარსდა 1876 წელს როგორც გუამაკარო. 1950-იან წლებში (როდესაც მიაღწია მუნიციპალიტეტის სტატუსს) ქალაქს ეწოდა ლიმონარი.

დემოგრაფია
მუნიციპალიტეტის ფართობია 449 კმ². 2004 წლის აღწერის მონაცემებით მუნიციპალიტეტში ცხოვრობდა 25,421 ადამიანი. მოსახლეობის სიმჭიდროვეა 56,6 ადამიანი კმ²-ზე.
რაფაელ-ფრეიერე

რაფაელ-ფრაიერე — ქალაქი და მუნიციპალიტეტი კუბაში, ოლგინის პროვინციაში. მდებარეობს პროვინციის ჩრდილოეთ ნაწილში.

დემოგრაფია
2004 წელს, მუნიციპალიტეტის მოსახლეობა 50 080 ადამიანს შეადგენდა. 620 კმ² ფართობზე მოსახლეობის სიმჭიდროვე იყო 80,8 ადამიანი კმ²-ზე.

მუნიციპალიტეტის ცენტრი განვითარებულია შაქრის გადამამუშავებელი საწარმო „სენტრალ სანტა ლუსიას“ გარშემო.

ერთ-ერთი ყველაზე პოპულარული ღირსშესანიშნაობებია ჩრდილოეთ სანაპიროზე არსებული პლაჟები „პლაია-გუარდალავაკა“ და „გარდალავაკა“, რომლებიც თეთრი ქვიშით გამოირჩევა.

ჩრდილოთ სანაპიროზე, პატარა სოფელ ბარიაიში არსებობს მონუმენტი, რომელიც ქრისტეფორე კოლუმბის შემოსვლას აღნიშნავს.
ლოს-არაბოსი (კუბა)

ლოს-არაბოსი — ქალაქი და მუნიციპალიტეტი კუბაში, მატანსასის პროვინციაში. მდებარეობს პროვინციის დასავლეთ ნაწილში, ვილია-კლარას პროვინციის სიახლოვეს, ზღვის დონიდან 75 მ სიმაღლეზე.

დემოგრაფია
მუნიციპალიტეტის ფართობია 762 კმ². 2004 წლის აღწერის მონაცემებით მუნიციპალიტეტში ცხოვრობდა 25,702 ადამიანი. მოსახლეობის სიმჭიდროვეა 33.7 ადამიანი კმ²-ზე.
ანსელმო ალიეგრო ი მილა

ანსელმო ალიეგრო ი მილა (; დ. 8 დეკემბერი, 1899, იაგუახაი, კუბა — გ. 22 ნოემბერი, 1961, მაიამი, ფლორიდა, აშშ) — კუბელი პოლიტიკური მოღვაწე. კუბის პრეზიდენტის მოვალეობის შემსრულებელი 1 დღით 1959 წლის 1-დან — 2 იანვრამდე. მან შეცვალა ფულხენსიო ბატისტა. მის შემდეგ კი კარლოს მანუელ პიედრა გახდა პრეზიდენტი.

ანსელმო ალიეგრო ი მილა 1944 წელს იყო კუბის პრემიერ-მინისტრი. ასევე იყო ქალაქ ბარაკოას მერი, კუბის კონგრესის წარმომადგენელი 1925, 1940 და 1945 წლებში. 1942 წელს იყო განათლების მინისტრი, ასევე ეკავა შინაგან-საქმეთა და ეკონომიკის მინისტრის თანამდებობები.
საგუა-დე-ტანამო

საგუა-დე-ტენამო — ქალაქი და მუნიციპალიტეტი კუბაში, ოლგინის პროვინციაში. მდებარეობს კუნძულის ჩრდილო-აღმოსავლეთ ნაწილში.

მუნიციპალიტეტის ტერირტორიაზე მდებარეობს სიერა-კრისტალის ეროვნული პარკის გარკვეული ნაწილი, მეორე ნაწილი კი მეზობელ მაიარის ტერიტორიაზე.

დემოგრაფია
2004 წელს, მუნიციპალიტეტის მოსახლეობა 52 013 ადამიანს შეადგენდა. 704 კმ² ფართობზე მოსახლეობის სიმჭიდროვე იყო 73,9 ადამიანი კმ²-ზე.
პედრო-ბეტანკური (კუბა)

პედრო-ბეტანკური — ქალაქი და მუნიციპალიტეტი კუბაში, მატანსასის პროვინციაში. მდებარეობს ხაგუეი-გრანდედან დასავლეთით და უნიონ-დე-რეიესიდან აღმოსავლეთით. დაარსდა 1833 წელს.

დემოგრაფია
მუნიციპალიტეტის ფართობია 388 კმ². 2004 წლის აღწერის მონაცემებით მუნიციპალიტეტში ცხოვრობდა 32,218 ადამიანი. მოსახლეობის სიმჭიდროვე უდრის 83.0 ადამიანს კმ²-ზე.
ურბანო-ნორისი

ურბანო-ნორისი — ქალაქი და მუნიციპალიტეტი კუბაში, ოლგინის პროვინციაში. შეიქმნა 1976 წელს, როდესაც ჩამოყალიბდა კუბის ახალი, დღეს არსებული ადმინისტრაციულ-პოლიტიკური მოწყობა.

კოლონიურ პერიოდში ეს ტერიტორია ძირითადად ფერმერებითა და მიწის მესაკუთრეებით იყო დასახლებული, ასევე სახლობდნენ ადგილობრივები.

დემოგრაფია
2004 წელს, მუნიციპალიტეტის მოსახლეობა 43 892 ადამიანს შეადგენდა. 846 კმ² ფართობზე მოსახლეობის სიმჭიდროვე იყო 51,9 ადამიანი კმ²-ზე.
ფრანკ-პაისი

ფრანკ-პაისი — ქალაქი და მუნიციპალიტეტი კუბაში, ოლგინის პროვინციაში. მდებარეობს კუნძულის ჩრდილო-აღმოსავლეთ ნაწილში. შეიქმნა 1976 წელს, კუბის ადმინისტრაციულ-პოლიტიკური მოწყობის რეფორმის შედეგად. მუნიციპალური ცენტრი მდებარეობს დასახლება კაიო-მამბიში.

დემოგრაფია
2004 წელს, მუნიციპალიტეტის მოსახლეობა 25 621 ადამიანს შეადგენდა. 510 კმ² ფართობზე მოსახლეობის სიმჭიდროვე იყო 50,2 ადამიანი კმ²-ზე.
რამსარის კონვენცია

რამსარის კონვენცია — კონვენცია, რომელიც იცავს საერთაშორისო მნიშვნელობის ჭარბტენიან წყლის ფრინველთა საბინადროდ ვარგის ტერიტორიებს. მიიღეს 1971 წელს ირანის ქალაქ რამსარში. შემდეგში შესწორდა 1987 წელს კანადის სასკაჩევანის პროვინციის ქალაქ რეჯაინაში.

კონვენცია პირველი გლობალური საერთაშორისო ხელშეკრულებაა, რომელიც მთლიანად ეძღვნება ერთი ტიპის ეკოსისტემას.

2 თებერვალს აღინიშნება ჭარბტენიანი ტერიტორიების საერთაშორისო დღე.

საქართველოს ჭარბტენიანი ტერიტორიები
საქართველო რამსარის კონვენციას შეუერთდა 1997 წლის 7 ივნისს. ქვეყანაში გამოიყო ტერიტორიები, რომლებმაც მიიღეს საერთაშორისო მნიშვნელობის ჭაობის მნიშვნელობა:

კოლხეთის დაბლობი: შავი ზღვის სანაპიროს ცენტრალურ ნაწილი, მდინარე რიონის შესართავი, ხობისა და ლანჩხუთის მუნიციპალიტეტისა და ქალაქ ფოთის ტერიტორია. მოიცავს ჭურიის, ნაბადას და ფიჩორა-პალიასტომის უბნებს და პალიასტომის ტბას.

ქობულეთის დაბლობი: ჭაობი ისპანი , მდებარეობს აჭარაში.
პერიკო

პერიკო — ქალაქი და მუნიციპალიტეტი კუბაში, მატანსასის პროვინციაში, ზღვის დონიდან 35 მ სიმაღლეზე. ქალაქ მარტიდან მდებარეობს სამხრეთით, კოლონიდან ჩრდილოეთით, ხოლო ხოველიანოსიდან აღმოსავლეთით. პერიკო დაარსდა 1874 წელს.

დემოგრაფია
მუნიციპალიტეტის ფართობია 278 კმ². 2004 წლის აღწერის მონაცემებით მუნიციპალიტეტში ცხოვრობდა 31,147 ადამიანი. მოსახლეობის სიმჭიდროვე უდრის 112.0 ადამიანს კმ²-ზე.
მარტი (კუბა)

მარტი — ქალაქი და მუნიციპალიტეტი კუბაში, მატანსასის პროვინციაში. მდებარეობს კუბის ჩრდილოეთ ნაწილში, სანტა-კლარას უბის სანაპიროზე. ქალაქი დაარსდა 1835 წელს ატო-ნუევოს სახელწოდებით. 1898 წელს ქალაქმა მიიღო თანამედროვე სახელწოდება, რომელიც უკავშირდება კუბის ეროვნული გმირის ხოსე მარტის სახელს.

დემოგრაფია
მუნიციპალიტეტის ფართობია 1,070 კმ². 2004 წლის აღწერის მონაცემებით მუნიციპალიტეტში ცხოვრობდა 23,475 ადამიანი. მოსახლეობის სიმჭიდროვეა 21.9 ადამიანი კმ²-ზე.
ხიბარა

ხიბარა — ქალაქი და მუნიციპალიტეტი კუბაში, ოლგინის პროვინციაში. ქალაქი დაარსდა 1817 წლის 16 იანვარს. მას ხშირად „თეთრ ქალაქს“ უწოდებენ. იგი ფლობს მდიდარ ისტორიასა და კულტურას, გამოირჩევა ლამაზი და მდიდარი ლანდშაფტით, არქიტექტურული მოედნებით, ლამაზად ჩამწკრივებული ქუჩებით.

ამ დროისთვის დავის საგნად რჩება კუბაში პირველად მოგზაურობისას ქრისტეფორე კოლუმბი ხიბარის უბეს მოადგა და ბარიაის უბეს.

2002 წელს ეს სანაპირო ქალაქი ეროვნულ მონუმენტად გაფორმდა, 2003 წლიდან კი იმართება საერთაშორისო კინოფესტივალი.

დემოგრაფია
2004 წელს, მუნიციპალიტეტის მოსახლეობა 72 810 ადამიანს შეადგენდა. 630 კმ² ფართობზე მოსახლეობის სიმჭიდროვე იყო 115,6 ადამიანი კმ²-ზე.
მატანსასი

მატანსასი  — ქალაქი და პროვინცია კუბაში. განთქმულია თავისი კულტურით, პოეტებითა და აფრო-კუბური ფოლკლორით. მდებარეობს კუბის ჩრდილოეთ ნაწილში, მატანსასის ყურის სანაპიროზე.

ქვეყნის დედაქალაქ ჰავანიდან აღმოსავლეთით დაშორებულია 90 კილომეტრით, ხოლო ვარადეროდან დასავლეთით 32 კილომეტრით. ქალაქს კვეთს სამი ძირითადი მდინარე, სადაც გაწოლილია 17 ხიდი, რის გამოც მატანსასს „ხიდების ქალაქი“ ეწოდება. სწორედ ამის გამო ქალაქი ცნობილია როგორც კუბის ვენეცია. მატანსასს ეწოდება აგრეთვე ლა-ატენას-დე-კუბა.

მატანსასი დაარსდა 1693 წელს სან-კარლოს-ი-სან-სევერინო-დე მატანსასის სახელწოდებით. ქალაქი შაქრის წარმოების ერთ-ერთი უმსხვილესი ცენტრი იყო. აღსანიშნავია, რომ საუკუნის პირველ ნახევარში აქ ჩამოჰყავდათ აფრიკელი მონები, რომლებიც შაქრის ლერწმის პლანტაციებში მუშაობდნენ. მაგალითად 1792 წელს მატანსასში იყო 1900 მონა, რაც ქალაქის მოსახლეობის 30% შეადგენდა. 1817 წელს მონათა რაოდენობა გაიზარდა 10,773 კაცამდე, რაც შეადგენდა ქალაქის მოსახლეობის დაახლოებით 50%-ს. 1841 წელს ქალაქის მოსახლეობის 62,7%-ს მონები შეადგენდნენ. 1859 წლის აღწერის მონაცემებით მატანსასში ცხოვრობდა 104,519 მონა. მოსახლეობის სიმჭიდროვე შეადგენს 453,3 ადამიანს კმ²-ზე.
საქართველოს კოლმეურნე

„საქართველოს კოლმეურნე“ — ქართული ყოველთვიური სამეცნიერო-საწარმოო ჟურნალი. საქართველოს სსრ სოფლის მეურნეობის და დამზადების სამინისტროს ორგანო; გამოდიოდა 1953–1960 წლებში. მისი წინამორბედი იყო ჟურნალი „სოციალისტური სოფელი“ (1951–1953). „საქართველოს კოლმეურნე“ აშუქებდა სკკპ აგრარული პოლიტიკის, სოფლის მეურნეობის მეცნიერებისა და წარმოების, სოფლის ცხოვრების აქტუალურ საკითხებს. ჟურნალის რედაქტორი იყო ე. მახათაძე. ტირაჟი 9 ათასი.
ოლგინი

ოლგინი — ქალაქი და მუნიციპალიტეტი კუბაში, ოლგინის პროვინციის დედაქალაქი. მდებარეობს ჰავანიდან 500 კმ-ით აღმოსავლეთით. მოიცავს ტურისტულ არეალებს, მათ შორის პლაჟის კურორტებს.

ისტორია
ქალაქი 1545 წელს ესპანელმა კაპიტანმა გარსია დე ოლგინმა დააარსა სახელით სან ისიდორო დე ოლგინი. 1752 წელს მეფე ფერდინანდ მეოთხემ მას ქალაქის სტატუსი მიანიჭა. 1976 წლამდე შედიოდა ორიენტეს პროვინციის შემადგენლობაში.

ეკონომიკა
ქალაქში ფუნქციონირებს კუბურ-კანადური ლუდსახარში. ოლგინს ემსახურება ფრანკ პაისის საერთაშორისო აეროპორტი. განვითარებულია მექანიკური ინჟინერია, სამშენებლო მასალების წარმოება, კვების მრეწველობა. მუნიციპალური ეკონომიკის მნიშვნელოვანი დარგია ტურიზმი.

დემოგრაფია
2004 წელს, მუნიციპალიტეტის მოსახლეობა 326 740 ადამიანს შეადგენდა. 666 კმ² ფართობზე მოსახლეობის სიმჭიდროვე იყო 490,6 ადამიანი კმ²-ზე.

დაძმობილებული ქალაქები
ეტობიკო, კანადა
სანტა-ფე, აშშ
სალტილიო, მექსიკა
დასავლეთი კანპური, ინდოეთი
საქართველოს კომპოზიტორთა კავშირი

საქართველოს კომპოზიტორთა კავშირი — კომპოზიტორებისა და მუსიკათმცოდნეების ნებაყოფლობითი საზოგადოებრივ-შემოქმედებითი გაერთიანება, ჩამოყალიბდა თბილისში 1932 წელს. პირველი თავმჯდომარე იყო დიმიტრი არაყიშვილი, 1984 წლიდან ... წლამდე — სულხან ცინცაძე. 2011 წლიდან კავშირის თავმჯდომარე იყო კახა ცაბაძე. 2017 წელს კავშირის ხელმძღვანელად აირჩიეს კომპოზიტორი გოგა შავერზაშვილი. საქართველოს კომპოზიტორთა კავშირში გაერთიანებულია ... მუსიკოსი.
საქართველოს სსრ კომუნისტური პარტიის სარევიზიო კომისია

საქართველოს კომუნისტური პარტიის სარევიზიო კომისია — ირჩევდა საქართველოს კომუნისტური პარტიის ყრილობა. კომისია რევიზიას უწევდა საქართველოს კპ ცენტრალურ ორგანოებში საქმეების მსვლელობასა და სისწორეს, ცენტრალური კომიტეტის სალაროსა და საწარმოებს, მუშაობის ანგარიშს აბარებდა მომდევნო ყრილობას. პირველად იგი აირჩია საქართველოს კპ ყრილობამ (1922 წლის 22 იანვარი). მის შემადგენლობაში შევიდნენ ე. კალანდაძე, გ. კვაჭააძე, ნ. ოკუჯავა, ს. თალაკვაძე, ს. ჩიხლაძე. სარევიზიო კომისიის შემადგენლობა შინაპარტიული დემოკრატიის გაფართოებასთან ერთად შემდგომში თანდათან იზრდებოდა. საქ. კპ ყრილობამ (1981 წლის იანვარი) სარევიზიო კომისიაში აირჩია 50 კაცი. (თავმჯდომარე ი. ხაზარაძე).
ანაბრიტანიკა

ანაბრიტანიკა (თურქ. ) — თურქულენოვანი ენციკლოპედია, რომლის გამოცემა 1986 წლის 5 ნოემბრიდან საგამომცემლო სახლმა ანამ დაიწყო. ენციკლოპედიის გამოცემა ყოველკვირეულ პერიოდიკასთან ერთად 64 გვერდის ოდენობით იგეგმებოდა, საერთო ჯამში, 14, 000 გვერდი უნდა მიეღოთ. ენციკლოპედიის სარედაქციო კოლეგია „ბრიტანიკას“ მიხედვით დაკომპლექტდა. გარეკანის დიზაინი ბიულენთ ერქმენს ეკუთვნის.

თურქული ენციკლოპედია „ბრიტანიკა მიკროპედიას“ ეფუძნება და დაახლოებით 120, 000 სტატიასა და 20, 000 ილუსტრაციას შეიცავს ბრიტანულ ენციკლოპედიასთან შეთანხმების საფუძველზე. თურქული გამოცემაში დაახლოებით 30, 000 სტატიაა, რაც უშუალოდ აღმოსავლეთ სამყაროს ეხება. სწორედ ამ სტატიებზე დაყრდნობით განავრცო ინგლისურმა ბრიტანიკამ თავის წინა რედაქციებში ორიენტალისტური სტატიები.
ოდისეა: თანამედროვე სიქველი

ოდისეა — ნიკოს კაზანძაკისის ეპიკური პოემა. შედგება 24 ნაწილისგან და მოიცავს 33333 ჩვიდმეტმარცვლიან ტაეპს. „ოდისეა“ ავტორს ჩაფიქრებული ჰქონდა, როგორც თანამედროვე ადამიანის ეპოსი. პოეტი მასზე 15 წელი მუშაობდა. ის წარმოადგენს ჰომეროსის ოდისეის ერთგვარ გაგრძელებას, რადგანაც წიგნში მოქმედება იწყება ითაკაზე ოდისევსის დაბრუნების მომენტიდან. იგი ჩაფიქრებულია, როგორც ახალი თავგადასავალი დაუკმაყოფილებელი გმირისა, რომელიც მრავალი პერიპეტიის შემდეგ აღწევს სამხრეთ პოლუსს, სადაც სიღატაკეში ჰპოვებს აღსასრულს.
ბირანი

ბირანი — პატარა ქალაქი კუბაში, ოლგინის პროვინციის მაიარის მუნიციპალიტეტში. ბირანში დაიბადა ფიდელ კასტრო 1926 წელს, ხოლო 1931 წელს რაულ კასტრო, რითაც ცნობილი გახდა ქალაქი. მათი მამა ამ პატარა ქალაქში ფლობდა 93 კმ² მიწის ფართობს, სადაც შაქრის ლერწამი მოჰყავდა.

ქალაქი მდებარეობს მაიარი სამხრეთ-დასავლეთით 30 კილომეტრზე და კუეტოს სამხრეთით 9 კილომეტრზე.

2009 წელს ქალაქს მიანიჭეს ისტორიული მნიშვნელობა და შეიტანეს კუბის ეროვნული ძეგლების სიაში.
საქართველოს სსრ კომუნისტური პარტიის ცენტრალური კომიტეტი

საქართველოს კომუნისტური პარტიის ცენტრალური კომიტეტი, სკპ ცკ — საქართველოს კომუნისტური პარტიის უმაღლესი ხელმძღვანელი ორგანო ყრილობებს შორის. ცენტრალური კომიტეტს ირჩევდა პარტიის ყრილობა. წარმართავდა ცენტრალური საბჭოსა და საზოგადოებრივ ორგანიზაციათა მუშაობას, ამტკიცებდა პარტიის ცენტრალურ ორგანოთა რედაქციებს, რომლებიც მუშაობდნენ ცენტრალური კომიტეტის უშუალო ხელმძღვანელობითა და კონტროლით, ანაწილებდა პარტიულ ძალებსა და საშუალებებს, განაგებდა პარტიულ სალაროს. საქართველოს კომუნისტური პარტიის ცენტრალური კომიტეტი პარტიის წესდებით განსაზღვრული რიგით იწვევდა პარტიის ყრილობებს, ცენტრალური კომიტეტის პლენუმებს. პლენუმებს შორის მუშაობის ხელმძღვანელობისათვის ქმნიდა ცენტრალური კომიტეტის ბიუროს, მიმდინარე მუშაობის ხელმძღვანელობისათვის კი — ცენტრალური კომიტეტის სამდივნოს. რეგულარულად აწვდიდა ინფორმაციას პარტიულ ორგანიზაციებს თავისი მუშაობის შესახებ. საქართველოს კომუნისტური პარტიის ცენტრალურ კომიტეტთან ქმნიდა პარტიულ კომისიას. ხელმძღვანელობდა საქართველოს ახალგაზრდა ლენინური კომუნისტური კავშირის ცენტრალურ კომიტეტს. 1972 წლის 29 სექტემბრიდან 1985 წლის 6 ივლისამდე საქართველოს კომუნისტური პარტიის ცენტრალური კომიტეტის პირველი მდივანი იყო ედუარდ შევარდნაძე.
კოლუმბია (კუბა)

კოლუმბია — ქალაქი და მუნიციპალიტეტი კუბაში, ლას-ტუნასის პროვინციაში. მდებარეობს პროვინციის დასავლეთ ნაწილში, ქალაქ გუაიმაროდან 10 კმ-ით სამხრეთით. მის ტერიტორიას კვეთს მდინარე ტანა.

დემოგრაფია
2004 წელს, მუნიციპალიტეტის მოსახლეობა 32 942 ადამიანს შეადგენდა. 563 კმ² ფართობზე მოსახლეობის სიმჭიდროვე იყო 58,5 ადამიანი კმ²-ზე.
მანატი (კუბა)

მანატი — ქალაქი და მუნიციპალიტეტი კუბაში, ლას-ტუნასის პროვინციაში. მდებარეობს პროვინციის ჩრდილო-დასავლეთ ნაწილში, კუბის ჩრდილოეთ სანაპიროზე, მანატის უბესთან.

დემოგრაფია
2004 წელს, მუნიციპალიტეტის მოსახლეობა 33 573 ადამიანს შეადგენდა. 953 კმ² ფართობზე მოსახლეობის სიმჭიდროვე იყო 35,2 ადამიანი კმ²-ზე. მოსახლეობა ძალზედ მრავალფეროვანია, რაც გამოწვეულია ხალხის ნაკადებით კარიბის რეგიონის ანგლოფონური ქვეყნებიდან, ასევე ესპანეთიდან, ჩინეთიდან, კორეიდან და შედარებით ნაკლები ინგლისიდან.
პუერტო-პადრე

პუერტო-პადრე — ქალაქი და მუნიციპალიტეტი კუბაში, ლას-ტუნასის პროვინციაში. მდებარეობს პროვინციის ჩრდილოეთ სანაპირო რეგიონში, ესტუართან, რომელიც პუერტო-პადრეს უბეზე იშლება.

პუერტო-პადრე წისქვილების (ფაბრიკების) სახელითაა ცნობილი. მისი ისტორია საუკუნიდან იწყება. საუკუნის შუა წლებში მან პატარა ქალაქიდან ინდუსტრიულ ცენტრად გარდაქმნა დაიწყო, აშენდა პირველი შაქრის გადამამუშავებელი ფაბრიკა. ქალაქი დიდი როლს თამაშობდა კუბის დამოუკიდებლობისათვის ომში. დღეისათვის გარკვეულწილად ტურისტული ცენტრია.

დემოგრაფია
2004 წელს, მუნიციპალიტეტის მოსახლეობა 93 705 ადამიანს შეადგენდა. 1 178 კმ² ფართობზე მოსახლეობის სიმჭიდროვე იყო 79,5 ადამიანი კმ²-ზე.
ხობაბო

ხობაბო — ქალაქი და მუნიციპალიტეტი კუბაში, ლას-ტუნასის პროვინციაში. მდებარეობს პროვინციის სამხრეთ ნაწილში, დედაქალაქ ლას-ტუნასიდან 34 კმ-ით სამხრეთით.

სახელი ეწოდა ადგილობრივი ტაინოს ხალხის სიტყვა „ხობაბოლ“-იდან, რაც ნიშნავს „ადგილს, სადაც ბევრი ჯობოს ხე იზრდება“.

დემოგრაფია
2004 წელს, მუნიციპალიტეტის მოსახლეობა 49 403 ადამიანს შეადგენდა. 884 კმ² ფართობზე მოსახლეობის სიმჭიდროვე იყო 55,9 ადამიანი კმ²-ზე.
ლას-ტუნასი

ვიქტორია-დე-ლას-ტუნასი ან უბრალოდ ლას-ტუნასი — ქალაქი და მუნიციპალიტეტი კუბაში, ლას-ტუნასის პროვინციის დედაქალაქი. მდებარეობს პროვინციის ცენტრში, ჰავანიდან 512 კმ-ით სამხრეთ-აღმოსავლეთით, კამაგუეისა და ოლგინის პროვინციებს შორის. კვეთს კარეტერა-სენტრალის ავტომაგისტრალი.

ქალაქი დაარსდა 1759 წელს.

ეკონომიკა
ლას-ტუნასის ეკონომიკა სოფლის მეურნეობას, ძირითადად კი შაქრის ლერწამს ეყრდნობა. მნიშვნელოვანია მესაქონლეობაც, აწარმოებენ რძესა და ხორცს. ბოლო დროს იზრდება საერთაშორისო ტურიზმის როლი.

დემოგრაფია
2004 წელს, მუნიციპალიტეტის მოსახლეობა 187 438 ადამიანს შეადგენდა. 891 კმ² ფართობზე მოსახლეობის სიმჭიდროვე იყო 210,4 ადამიანი კმ²-ზე.
მახიბაკოა

მახიბაკოა — ქალაქი და მუნიციპალიტეტი კუბაში, ლას-ტუნასის პროვინციაში. მუნიციპალური ცენტრი მდებარეობს დასახლება კალიქსტოში, პროვინციის დედაქალაქ ლას-ტუნასიდან ოდნავ სამხრეთით.

დემოგრაფია
2004 წელს, მუნიციპალიტეტის მოსახლეობა 40 264 ადამიანს შეადგენდა. 621 კმ² ფართობზე მოსახლეობის სიმჭიდროვე იყო 64,8 ადამიანი კმ²-ზე.
იაგუახაი

იაგუახაი — ქალაქი და მუნიციპალიტეტი კუბაში, სანქტი-სპირიტუსის პროვინციაში. მდებარეობს პროვინციის ჩრდილოეთ ნაწილში, ბუენა-ვისტას უბესთან. მის ტერიტორიაზე მდებარეობს კაგუანესის ეროვნული პარკი. სახელი მომდინარეობს ადგილობრივ ინდიელთა ენიდან.

ისტორია
ქალაქი დაარსდა 1847 წელს, 1879 წლიდან კი მიიღო მუნიციპალიტეტის სტატუსი, ამ დროისთვის ის ლას-ვილიასის პროვინციაში შედიოდა.

დემოგრაფია
2004 წელს, მუნიციპალიტეტის მოსახლეობა 58 938 ადამიანს შეადგენდა. 1 032 კმ² ფართობზე მოსახლეობის სიმჭიდროვე იყო 57,1 ადამიანი კმ²-ზე.
ლა-სიერპე (კუბა)

ლა-სიერპე — ქალაქი და მუნიციპალიტეტი კუბაში, სანქტი-სპირიტუსის პროვინციაში. მდებარეობს პროვინციის სამხრეთ-აღმოსავლეთ ნაწილში, პროვინციულ დედაქალაქ სანქტი-სპირიტუსისგან 30 კმ-ის დაშორებით. სამხრეთით გადის ანა-მარიას ყურეზე, აღმოსავლეთით ესაზღვრება სიეგო-დე-ავილის პროვინცია.

დემოგრაფია
2004 წელს, მუნიციპალიტეტის მოსახლეობა 16 937 ადამიანს შეადგენდა. 1 035 კმ² ფართობზე მოსახლეობის სიმჭიდროვე იყო 16,4 ადამიანი კმ²-ზე.
საქართველოს სსრ კომუნისტური პარტიის ცენტრალური კომიტეტის გამომცემლობა და სტამბა

საქართველოს კომუნისტური პარტიის ცენტრალური კომიტეტის გამომცემლობდა და სტამბა — უდიდესი გამომცემლობა ამიერკავკასიაში (საწარმოს სიმძლავრე, საგაზეთო პროდუქციის ჩაუთვლელად, 315 მლნ. დაყვანილ საღებავ-ანაბეჭდს შეადგენს), დაარსდა თბილისში 1929 წელს. გამომცემლობაში ისტამბებოდა 30 დასახელების ცენტრალური, რესპუბლიკური, საქალაქო და საუწყებო გაზეთი (10 ცენტრალური გაზეთის ჩათვლით). მათი ერთჯერადი ტირაჟი საშუალოდ 3362000 ცალს უდრიდა. საერთო ტირაჟი — 665200000 დაყვანილ ცალს. შეკვეთის წესით ისტამბებოდა აგრეთვე 43 დასახელების ჟურნალი, საქართველოს სხვა გამომცემლობათა წიგნები, ბროშურები, სახვითი ხელოვნების ალბომები და სხვა ქართულ, რუსულ, სომხურ და აზერბაიჯანულ ენებზე.
პატარა ომი (კუბა)

პატარა ომი — მეორე ომი ესპანეთისგან კუბის დამოუკიდებლობისთვის, ათწლიან ომსა (1868—1878) და დამოუკიდებლობისათვის მესამე ომს (1895—1898) შორის, რომელიც გაგრძელდა ესპანეთ-ამერიკის ომით. ომი დაიწყო 1879 წლის 26 აგვისტოს და გაგრძელდა 1880 წლამდე ამბოხებულთა დამარცხებამდე.

ომი დაიწყო იმავე მიზეზით, რა მიზეზითაც ათწლიანი ომი, და ბევრი თვალსაზრისით ეს მისი გაგრძელება იყო. «ზანხონის შეთანხმების» შედეგად ოპოზიციონერების უმრავლესობა გამორიცხეს პოლიტიკური პროცესებიდან. უმრავლესობა მათგანმა ემიგრაციაში წასვლა გადაწყვიტა ლათინურ ამერიკაში, ევროპაში და აშშ-ში. ამდენად, კუბის ემიგრაცია უკიდურესად რადიკალიზებული იყო და მზად არ იყო ესპანეთთან კომპრომისზე წასვლაზე. ეს აისახა დიდი რაოდენობით რევოლუციური საზოგადოებების და პატრიოტული ხუნტების ჩამოყალიბებაში. კუბელი ემიგრანტები თავიანთ მდგომარეობას განიხილავდნენ როგორც დროებითს და ესპანეთთან ომისთვის ემზადებოდნენ. კალიქსტო გარსია განთავისუფლების შემდეგ გაემგზავრა ნიუ იორკში და სხვა რევოლუციონერებთან ერთად ჩამოაყალიბა კუბის რევოლუციური კომიტეტი, რომლის მიზანი იყო აჯანყების მომზადება. 1878 წელს მან გამოსცა მანიფესტი კუბაზე ესპანელთა ბატონობის წინააღმდეგ, რომელმაც გამოხმაურება პოვა სხვა რევოლუციურ ლიდერებს შორის. აგვისტოს დასაწყისში გარსია შეიარაღებულ რაზმთან ერთად გაემგზავრა კუბაზე და 1879 წლის 26 აგვისტოს დაიწყო ომი.

დასაწყისიდანვე აჯანყება მიმდინარეობდა წარუმატებლად. კუბაზე ჩასვლისას რევოლუციონერებმა ვერ მიიღეს მოსალოდნელი დახმარება ადგილობრივი მოსახლეობისგან. კამაგუეიში და ორიენტეში შეთქმულება გახსნილი იქნა მის დაწყებამდე. აჯანყებულთა ცენტრებს შორის კავშირი არ იყო დამყარებული. აჯანყებულებს არ ჰყავდათ გამოცდილი მეთაურები და არ ჰყოფნიდათ საბრძოლო მასალა. აჯანყების ლიდერებმა ვერ მოიპოვეს საზღვარგარეთის ქვეყნების მხარდაჭერა. პოლიტიკური ინფრასტრუქტურა, შემუშავებული ემიგრაციაში აღმოჩნდა არასაკმარისი აჯანყების წარმატებით მეთაურობისათვის. აჯანყების დაწყებიდან რამდენიმე კვირაში კალიკსტო გარსია ესპანელებს ჩაუვარდა ტყვედ. 1879 წელს და 1880 წლის დასაწყისში აჯანყების ლიდერების უმრავლესობა დააპატიმრეს და 1980 წლის სექტემბრისთვის აჯანყება მთლიანად ჩაახშვეს.

1881 წელს კუბაზე გავრცელდა ესპანეთის კონსტიტუციის მოქმედება, კუბამ მიიღო ესპანეთის პარლამენტში წარმომადგენლების გაგზავნის უფლება, მაგრამ პრაქტიკაში ეს იყო ყველაზე კონსერვატიული პოლიტიკოსები. რეფორმების უკმარისობის შედეგად 15 წლის შემდეგ დაიწყო ომი კუბის დამოუკიდებლობისათვის.
ხატიბონიკო

ხატიბონიკო — ქალაქი და მუნიციპალიტეტი კუბაში, სანქტი-სპირიტუსის პროვინციაში. მდებარეობს პროვინციულ დედაქალაქ სანქტი-სპირიტუსიდან 28 კმ-ით აღმოსავლეთით.

დემოგრაფია
2004 წელს, მუნიციპალიტეტის მოსახლეობა 42 708 ადამიანს შეადგენდა. 765 კმ² ფართობზე მოსახლეობის სიმჭიდროვე იყო 55,8 ადამიანი კმ²-ზე.

მემკვიდრეობა
წმინდა იოსების სახელობის კათოლიკური ეკლესია უნიკალურია მთელ კუბაში.
ტაგუასკო

ტაგუასკო — ქალაქი და მუნიციპალიტეტი კუბაში, სანქტი-სპირიტუსის პროვინციაში. მდებარეობს პროვინციულ დედაქალაქ სანქტი-სპირიტუსიდან 20 კმ-ით ჩრდილო-აღმოსავლეთით. კვეთს კარეტერა-სენტრალის ავტომაგისტრალი.

დემოგრაფია
2004 წელს, მუნიციპალიტეტის მოსახლეობა 36 365 ადამიანს შეადგენდა. 518 კმ² ფართობზე მოსახლეობის სიმჭიდროვე იყო 70,2 ადამიანი კმ²-ზე.
სანქტი-სპირიტუსი

სანქტი-სპირიტუსი — ქალაქი და მუნიციპალიტეტი კუბაში, სანქტი-სპირიტუსის პროვინციის დედაქალაქი. მისი სახელი ლათინურიდან მომდინარეობს და „წმინდა სულს“ ნიშნავს. იგი კარიბის რეგიონის ერთ-ერთი საუკეთესოდ შემონახული ქალაქია.

სანქტი-სპირიტუსის სამხრეთით მდებარეობს სასის წყალსაცავი. ქალაქის ცენტრალური პარკი ყველა ასაკის ადამიანისთვის გართობის საუკეთესო ადგილს წარმოადგენს.

ისტორია
ქალაქი 1514 წელს დიეგო ველასკეს დე კუელიარმა დააარსა მდინარე ტუონუკის ნაპირზე. რვა წლის შემდეგ, მან მდინარე იაიაბოს ნაპირებთან გადაინაცვლა, სადაც დღემდე მდებარეობს. 1586 წელს, ინგლისემლა მეკობრეებმა ქალაქი ცეცხლს მისწეს და წერილობითი ინფორმაცია მისი დაარსების შესახებ სამუდამოდ დაიკარგა. სანქტი-სპირიტუსი დღეს რეგიონის პოლიტიკური, ეკონომიკური და სამხედორ ცენტრია. ქალაქში მარავლადაა - საუკუნეებში აშენებული სასტუმროს ტიპის ნაგებებები. ამჟამად ტურისტების უკმაყოფილებას იწვევს ის ფაქტი, რომ კოლონიური ცენტრი ეროვნულ მონუმენტადაა გამოცხადებული.

ეკონომიკა
მუნიციპალიტეტსი ეკონომიკა ძირითადად შაქრის ლერწამს, თამბაქოს, მეცხოველეობას და მეთევზეობას ემყარება.

დემოგრაფია
2004 წელს, მუნიციპალიტეტის მოსახლეობა 133 843 ადამიანს შეადგენდა. 1 151 კმ² ფართობზე მოსახლეობის სიმჭიდროვე იყო 116,3 ადამიანი კმ²-ზე.
კალიქსტო გარსია

კალიქსტო გარსია (დ. 4 აგვისტო, 1839, ოლგინი, კუბა — გ. 11 დეკემბერი, 1898, ნიუ-იორკი, აშშ) — კუბელი გენერალი, ერთ-ერთი გამოჩენილი მოღვაწე ესპანეთისგან კუბის დამოუკიდებლობისათვის ბრძოლაში., ათწლიანი ომის, პატარა ომის, კუბის დამოუკიდებლობისათვის ომის და ესპანეთ-ამერიკის ომის მონაწილე.

ბიოგრაფია
გარსია დაიბადა ქალაქ ოლგინში, კუბელი კრეოლების ოჯახში. ის ოყო კალიქსტო გარსია დე ლუნა ი ისკიერდოს შვილიშვილი, რომელიც იბრძოდა კარაბობოს ბრძოლაში ვენესუელაში. გარსია იყო მაღალი, ძლიერი და განათლებული ადამიანი და როგორც შეეფერებოდა იმ დროისთვის მაღალი რანგის პიროვნებებს, გარდა იმისა, რომ დაქორწინებული იყო, მას ჰყავდა მრავალი საყვარელი და მათგან უკანონო შვილები. მის შვილებიდან უმრავლესობა და მათ შორის კარლოს გარსია და კალიქსტო ენამორადო იბრძოდა მის არმიაში.

1868 წლის ოქტომბერში გარსია შეუერთდა კუბის განმათავისუფლებელ არმიას და მეთაურობდა სამხედრო ოპერაციებს ორიენტეს პროვინციაში. 1874 წლის სექტემბერში ტყვედ ჩავარდა. გარსია გაგზავნეს ესპანეთში, იქიდან ის გაემგზავრა პარიზში და შემდეგ ნიუ იორკში, სადაც სხვა რევოლუციონერებთან ერთად ჩამოაყალიბა კუბის რევოლუციური კომიტეტი, რომლის მიზანი იყო აჯანყების მომზადება. 1880 წელს «ზანხონის შეთანხმების» შემდეგ დაბრუნდა კუბაში და პატარა ომის დროს შეუერთდა ანტონიო მასეოს, ომის დასრულების შემდეგ ის კვლავ გააგზავნეს ესპანეთში. გარსიამ მოახერხა ესპანეთიდან გაქცევა და 1896 წელს ჩავიდა ორიენტეს პროვინციაში. კუბის დამოუკიდებლობისათვის ომის დროს გარსია იყო განმათავისუფლებელი არმიის მეთაურის მოადგილე და ამ რანგში მოიპოვა რამდენიმე მნიშვნელოვანი გამარჯვება.

ესპანეთ-ამერიკის ომის დროს გარსია დაეხმარა ამერიკელებს კუბაში შესვლაში. გარსიას ჯარმა გუანტანამოსთან ამერიკელ საზღვაო ქვეითებს აღმოუჩინა ეფექტიანი მხარდაჭერა. თუმცა გარსიამ აღმოუჩინა ამერიკელებს დახმარება მათ საბრძოლო მოქმედებებში, ამერიკელებმა ის არშეუშვეს სანტიაგო-დე-კუბაში, მას შემდეგ რაც ესპანელები ჩაბარდნენ.

ესპანეთ-ამერიკის ომის დასრულების და ამერიკელების მიერ კუბის ოკუპაციის შემდეგ, გარსია 1898 წლის დეკემბერში გაემგზავრა აშშ-ში განმათავისუფლებელი არმიის ბედის გასარკვევად. კალიქსტო გარსია გარდაიცვალა პლევმონიით 59 წლის ასაკში, ის დროებით დაასაფლავეს შეერთებულ შტატებში არლინგტონის ეროვნულ სასაფლაოზე. მოგვიანებით გარსიას ნეშტი სამხედრო გემით (-7) ჩამოასვენეს კუბაში.